Pokémon Mystery Dungeon: Red Rescue Team og Blue Rescue Team

Pokémon Mystery Dungeon: Red Rescue Team (japansk:  ) og Pokémon Mystery Dungeon: Blue Rescue Team (japansk:  ) er et par spinoffspill i videospillserien Pokémon utviklet av Chunsoft og utgitt av Nintendo til respektivt Game Boy Advance og Nintendo DS. Red Rescue Team var det siste Pokémon-spillet som ble gitt ut til Game Boy Advance. De to spillene er for det meste identiske, men Blue Rescue Team drar fordel av Nintendo DS' ekstra berøringsskjerm og mulighetene for bedre grafikk. Hvert spill har seks pokémoner som er eksklusive til den versjonen.

I likhet med andre spill i Chunsofts Mystery Dungeon-serie dreier spillet seg om grotter som endrer seg tilfeldig og må utforskes av spilleren og hans/hennes pokémonpartner med turbaserte trekk. Historien fokuserer på spilleren som har blitt gjort om til en pokémon og fått hukommelsestap, og blir med i et redningslag sammen med andre pokémoner mens han/hun finner ut hvem han/hun er. Spillene fikk blandet mottakelse, og fikk kritkk for mye gjentakelse i de omvekslende grottene, men fikk ros for å være vanedannende.

 Eksterne lenker 
 Pokémon Mystery Dungeons offisielle nettsted

Kategori:Datarollespill
Kategori:Dataspill utviklet av Chunsoft
Kategori:Game Boy Advance-spill
Kategori:Nintendo DS-spill
Kategori:Dataspill fra 2005
Red Rescue Team og Blue Rescue Team
Kategori:Dataspill utviklet i Japan